ΓΡΑΠΤΗ ΕΡΩΤΗΣΗ E-0583/02

υποβολή: Glenys Kinnock (PSE) προς την Επιτροπή

(5 Μαρτίου 2002)

Θέμα: Ενσωμάτωση της διάστασης της ισότητας των φύλων σε όλες τις πολιτικές και δράσεις

Τι πρόοδο έχει επιτύχει η Επιτροπή όσον αφορά την εφαρμογή του Προγράμματος Δράσης 2001 για την ενσωμάτωση της διάστασης της ισότητας μεταξύ των δύο φύλων σε όλες τις πολιτικές και δράσεις στην Κοινοτική Αναπτυξιακή Συνεργασία·

Ειδικότερα, τι πρόοδος έχει επιτευχθεί στα παρακάτω θέματα, τα οποία αναφέρονταν στο σχέδιο εργασιών της Επιτροπής και για τα οποία είχε προγραμματιστεί να ολοκληρωθούν το 2001:

- επισκόπηση των κατευθυντήριων γραμμών σύμφωνα με την κατάσταση γυναικών και αντρών σε κάθε ένα από τους τομείς προτεραιότητας της ΕΚ·

- η ενσωμάτωση της διάστασης των φύλων στην προετοιμασία και στην αποτίμηση των εγγράφων στρατηγικής για τον περιορισμό της φτώχειας, των Εθνικών Στρατηγικών Εγγράφων, του ετήσιου προγράμματος εργασίας της Επιτροπής και όλων των επισκοπήσεων επιδόσεων·

- αύξηση της προσοχής που δίνεται στα φύλα κατά τη διάρκεια όλου του κύκλου προγράμματος προκειμένου να εντοπισθούν τα προβλήματα, να ορισθούν ομάδες στόχοι και δικαιούχοι, να τεθούν στόχοι, να διατυπωθούν δείκτες και να βελτιωθεί ο έλεγχος·

Θα μπορούσε η Επιτροπή να δώσει συγκεκριμένες λεπτομέρειες για τους πόρους — ανθρώπινους και χρηματικούς- προκειμένου να θέσει σε εφαρμογή τουςπολειπόμενους στόχους και τις δραστηριότητες του Προγράμματος Δράσης για την ενσωμάτωση της διάστασης των φύλων σε όλες τις πολιτικές και δράσεις·

Απάντηση του κ. Nielson εξ ονόματος της Επιτροπής

(26 Απριλίου 2002)

Όσον αφορά την εφαρμογή του προγράμματος δράσης για την ένταξη της διάστασης της ισότητας των φύλων στην κοινοτική αναπτυξιακή συνεργασία, ολοκληρώθηκαν οι ακόλουθες δραστηριότητες:

Η γραμμή του προϋπολογισμού B7-6220 για το 2001 προγραμματίστηκε συμπεριλαμβάνοντας κονδύλια για την κατάρτιση και την αύξηση του αριθμού του προσωπικού της Επιτροπής για το 2001 και το 2002 ύψους ευρώ 2.2 εκατομμυρίων.

Πραγματοποιήθηκε επισκόπηση των εγγράφων στρατηγικής 40 χωρών (CSPs) με στόχο να αξιολογηθεί σε ποιο βαθμό η ένταξη της διάστασης της ισότητας των φύλων στην αναπτυξιακή συνεργασία έχει συνεκτιμηθεί στην προγραμματική διαδικασία. Τα 40 CSPs επιλέχθηκαν τυχαία, η πλειονότητά τους ωστόσο προερχόταν από τις χώρες-εταίρους της Αφρικής, της Καραϊβικής και του Ειρηνικού (ΑΚΕ).

Το εγχειρίδιο για το σύστημα διαχείρισης του κύκλου των έργων αναθεωρήθηκε λαμβάνοντας κυρίωςπόψη την ένταξη της ισότητας των φύλων. Εισήχθη η ανάλυση με βάση τα ενδιαφερόμενα μέρη και η ισότητα των φύλων θεωρείται τώρα ποιοτικό κριτήριο κατά τη διάρκεια του κύκλου των έργων.

Η θεματική αξιολόγηση του φύλου που ζητήθηκε από το συμβούλιο της EuropeAid μόλις ξεκίνησε. Η αξιολόγηση σχεδιάζεται καταρχήν με στόχο να παράσχει στο προσωπικό της Επιτροπής εργαλεία για τη βελτίωση της ενσωμάτωσης του φύλου στα εξωτερικά προγράμματα και στις πολιτικές της Επιτροπής. Το αίτημα για την αξιολόγηση βασίζεται στον κανονισμό του Συμβουλίου (ΕΚ) 2836/98 της 22ας Δεκεμβρίου 1998 για την ένταξη των θεμάτων φύλου στη συνεργασία για την ανάπτυξη(1) (άρθρο 11) και καλύπτει τα έτη 1995-2001.

Η Επιτροπή συμμετείχε πέρυσι στην ομάδα εργασίας για το φύλο, της επιτροπής αναπτυξιακής βοήθειας (ΕΑΒ) και ωφελήθηκε ενεργά από τις δυνατότητες που προσφέρει για δικτύωση.

Η Επιτροπή έρχεται τακτικά σε επαφή με ομάδες της κοινωνίας των πολιτών που εδρεύουν στις Βρυξέλλες και σχετίζονται με το εμπόριο και το φύλο καθώς και με την ανάπτυξη πολιτικής για το φύλο.

Η Επιτροπή γνωρίζει την ανάγκη να διατεθεί το κατάλληλο ανθρώπινο δυναμικό όσον αφορά την ποσότητα, την ικανότητα και τη συνέχεια με στόχο την επίτευξη της έγκαιρης και αποτελεσματικής εφαρμογής του προγράμματος δράσης. Ένα μέτρο που έχει ήδη αποφασιστεί είναι η δημιουργία εσωτερικής ικανότητας και η καθιέρωση εργαλείων και μεθόδων για την ένταξη της ισότητας των φύλων στους έξι τομείς προτεραιότητας της κοινοτικής αναπτυξιακής πολιτικής.

(1) ΕΕ L 354 της 30.12.1998.